Čipevainai
Čipevainai (sav. Denésoliné, Dënesųłı̨né, Dënë Sųłınë́, angl. Chipewyan) – šiaurės atapaskams priklausanti indėnų tauta, gyvenanti plačiose srityje vidurio vakarų Kanadoje. Tai skaitlingiausia iš šiaurės atapaskų tautų, turinti virš 30 tūkst. žmonių. Vartoja čipevainų kalbą (2016 m. ją mokėjo 41 % populiacijos), taip pat anglų, vietomis kri kalbas. Tikintieji – Romos katalikai, yra praktikuojančių prigimtinę tikybą.